|  |  |  |
| --- | --- | --- |
|  |  |  |
|  |  |  |
|  |  |  |
|  |  |  |
|  |  |  |

Merituulen kerhojen toimintasuunnitelma

**Kerhon toiminta-ajatus**

Kerhot tarjoavat 2-5-vuotiaiden lapsille leikkitoimintaa ja vaihtoehdon perheille, jotka vielä eivät tarvitse varhaiskasvatusta. Kerhoissa lapsi voi pikku hiljaa harjoitella eron hetkiä vanhemmista. Kerhoissa lapsi saa ikäistänsä seuraa, samalla hänen sosiaaliset taitonsa harjaantuvat.

Lapsi saa leikkiä yksin ja yhdessä ja liikkua ulkona joka säällä.

**Kerhopäivät**

Kerhotoiminta on suunnattu kotihoidossa oleville lapsille kahden vuoden iästä maksuttoman esiopetuksen alkamiseen saakka. <https://www.hel.fi/sote/perheentuki-fi/1-6-vuotiaat/lapsi-hoidossa/leikkitoiminnan-kerhot/>

Merituulessa toimivat:

Merihevoset, kerho ma-to klo 08.45-11.15

Merisiilit ma-to klo 13.45-16.15

Kerhon ohjaajana toimii lastenhoitaja.

**Kerhopäivän rakenne**

Kerhot kokoontuu ulkona, jossa ohjaaja on jo valmiina odottamassa lapsiaan. Kerhopäivä alkaa ohjaajan ja perheiden tapaamisella. Toiminta alkaa yhteisellä hetkellä, jossa todetaan paikallaolijat. Vanhemmat luovuttavat lapsensa ohjaajalle ja samalla puetaan heidän päälleen kerholiivit. Lapset kohtaavat pikkupihalla ja tämän jälkeen ryhdymme ulkoleikkeihin.

Kerholaiset syövät omat välipalansa sopivana ajankohtana kerhopäivän aikana.

Kerhohetken päätteksi kerhovetäjä kertoo vanhemmille lyhyesti päivän kuulumiset.

**Kerhon toiminta-ajat**

Kerhojen toimintakausi alkaa koulujen alettua, viimeistään 31.8.2020, ja päättyy 31.5.2021. Loma-ajat (syys-, joulu- ja talviloma) noudattavat opetusviraston virallisia loma-aikoja. Syysloma on 12.-18.10.2020, syyslukukausi päättyy perjantaina 22.12.2020.

Kevätlukukausi alkaa 10.1.2021 ja talviloma on 22.-26.2.2021.

**Toiminnan sisältö**

Kerhon tavoitteena on luoda lapsille tilaisuus tavata muita lapsia ja saada ensikokemuksia ryhmässä toimimisesta. Kerhon pääpaino on ulkoilussa ja leikissä. Kerhotoiminta on suunniteltua ja ohjattua ryhmätoimintaa. Kerhon ohjaaja toimii aktiivisesti lasten kanssa ja huomioi toiminnan suunnittelussa lapsia kiinnostavat erilaiset aiheet. Kerhossa lapsi tekee yhteistyötä toisten lasten kanssa ja kokee yhteenkuuluvuutta. Kerhopäivässä on aina tilaa lasten valitsemalle leikille.

**Kerhon toimintakäytäntöjä**

Lapsi tarvitsee oman repun. Kotona reppuun pakataan välipala yhdessä lapsen kanssa. Syömiseksi sopii terveellinen välipala esim. hedelmä tai vihannestuorepala. Juomaksi sopivat vesi tai mehu. Välipala pakataan kestävään muovirasiaan. Juoma pakataan muovipulloon, jossa on hyvin sulkeutuva korkki. Sitoudumme päiväkodissa siihen, että eväät ovat roskattomat. Lapsi saa pakata oman reppunsa ja oppii huolehtimaan siitä.

Lapsi tarvitsee ylleen säänmukaiset vaatteet ja jalkaansa kengät, joilla on hyvä liikkua. Ulkohousujen ja kenkien on hyvä kestää kosteutta. Mikäli sää on sateinen, puetaan sadevarusteet lapsen ylle jo kotona. Reppuun on hyvä pakata varakäsineet ja - vaatteita.

Ennen kerhoon lähtöä lapsen on hyvä käydä vessassa. Mikäli hän käyttää vielä vaippaa, vaippa tulee vaihtaa juuri ennen kerhoon lähtöä, jotta lapsen on mukava liikkua kerhopäivän aikana.

**Yhteistyökäytännöt vanhempien kanssa**

Vaihdamme päivittäin kuulumiset vanhempien kanssa lapsia tuotaessa ja haettaessa. Tavoitteena on avoin kommunikointi vanhempien kanssa lasta koskevista arjen asioista.

Kerhon ohjaajalla on oma työpuhelin, joka on mukana kerhossa. Mikäli lapsi sairastuu tai ei muusta syystä osallistu jonain päivänä kerhoon, vanhemmat ilmoittavat siitä tekstiviestillä.

Mikäli lasta on vastassa kerhopäivän jälkeen joku muu kuin huoltaja (myös ilmoitettu varahakija), siitä ilmoitetaan ohjaajalle jo aamulla, kun lapsi tuodaan kerhoon.

Kerhovetäjän poissaollessa lapsille on sovittu vararyhmät.

**Dokumentointi**

Kerhon vetäjällä on käytössään kamera ja hän voi dokumentoida lasten toimintaa vanhempien nähtäväksi. Kerhotilan eteisessä on näkyvillä tärkeiden tapahtumien päivämäärät. Kerhopostia tulee myös koteihin sähköisesti.

Suunnitelma on laadittu 08/2020 ja se päivitetään vähintään kerran vuodessa.